**ELŐTERJESZTÉS**

**Szombathely Megyei Jogú Város Közgyűlése**

**2024. november 28-ai ülésére**

**KIEGÉSZÍTŐ BESZÁMOLÓ**

**az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről**

**Tisztelt Közgyűlés!**

**2024. november 18-21.** között Bokányi Adrienn tanácsnok asszony részt vett az Interreg Europe OD4GROWTH projekt keretein belül megrendezett tanulmányúton, ahol a Lettországban lévő Liepaja városa, mint projekt partner tartott prezentációkat a projektben létrejött eredményeiről és jógyakorlatairól, illetve a partnerség közösen megvitatta a potenciális pilot tevékenységekkel kapcsolatos kritériumokat és elképzeléseket is.

**November 19-én** dr. Horváth Attila alpolgármester úr fogadóórát tartott az Oladi Nyugdíjas Klubban.

**November 20-án** Horváth Soma alpolgármester úr Putz Attilával, a körzet képviselőjével koszorút és mécseseket helyezett el a város nevében Éhen Gyula, Szombathely legendás polgármestere Alkotás utcai szobránál.

**November 20-án** Kelemen Krisztián tanácsnok úr az Erős Városok c. webináriumon vett részt transzatlanti párbeszéd-kezdeményezés témakörében.

**November 21-én** a Városháza nagytermében a diákolimpián sikeresen szereplő fiatalokat jutalmaztuk. Az eseményen dr. László Győző sportért is felelős alpolgármester úrral, Tóth Kálmánnal, a Városstratégiai, Idegenforgalmi és Sport Bizottság elnökével adtuk át az elismeréseket. Az ünnepségen 182 diák kapott oklevelet és tárgyjutalmat.

**November 21-én** Kelemen Krisztián tanácsnok úr 5 fős győri önkormányzati delegációt fogadott a szombathelyi Közterület-felügylet telephelyén. A szakmai konzultáció célja, hogy a Győrben a közrendvédelemmel foglalkozó

szakemberek megismerjék a szombathelyi Közterület-felügylet működését, és betekintést nyerjenek a közbiztonsági célú közterületi térfigyelő kamerarendszer működésébe.

**November 21-én** dr. Horváth Attila alpolgármester úr a Vas Vármegyei Kereskedelmi és Iparkamara által szervezett „Regionális Gazdasági Fórum 2024.” című rendezvényen vett részt.

**November 22-én** a Fő téren megnyitottam az Adventi vásárt.

November 22-én Németh Ákos tanácsnok úr a Jászai Utcai Közösségi Térben köszöntötte a Tehetséggondozó Műhely kiállításának résztvevőit és családtagjait, majd a díjátadásban is segédkezett.

**November 22-én** Bokányi Adrienn tanácsnok asszony részt vett és beszédet mondott a Jászai Közösségi Tér tehetséggondozó műhelyének ’A hétköznap hősei’ címre keresztelt kiállításán.

**November 23-án** dr. László Győző alpolgármester úr a Katalin-bálon vett részt a Herényiek Házában.

**November 24-én** dr. László Győző alpolgármester úr a magyar kosárlabda válogatott Törökország elleni mérkőzésével kapcsolatos sajtótájékoztatón vett részt.

**November 25-én** Szuhai Viktor tanácsnok úr a Soroptimist International Club Szombathely Colonia Savaria által, a „Nők Elleni Erőszak Megszüntetésének Világnapja” alkalmából szervezett rendezvényen vett részt a Városháza előtti téren.

**November 26-án** Szuhai Viktor tanácsnok úrral a Pálos Károly Szociális Szolgáltató Központ és Gyermekjóléti Szolgálat Gagarin utcai Idősek Klubját látogattuk meg és megtekintettük a terasz fölé épített új árnyékolót.

**November 26-án** dr. László Győző alpolgármester úr a Szegedi Tudományegyetem által városunknak ajándékozott félautomata defibrillátort adta át Horváth Zoltánnak, az Agora ügyvezetőjének, a készülék a Víztoronyba kerül elhelyezésre.

**November 26-án** Szuhai Viktor tanácsnok úr a Mesevár Óvoda Adventi vásárán vett részt.

**November 26-án** Szuhai Viktor tanácsnok úr fogadóórát tartott a Mesevár Óvodában.

**November 27-én** dr. László Győző alpolgármester úr a Szociálpolitikai Kerekasztal ülésén vett részt.

**November 27-én** Horváth Soma alpolgármester úr interjút adott az Adventi vásár programjairól a Szombathelyi Televízióban.

**November 28-án** Bokányi Adrienn tanácsnok asszony beszédet mondott a Műszaki és Természettudományi Kultúráért Egyesület szervezésében megrendezett V. Szombathelyi RobOlimpia versenyen az AGORA Savaria Művelődési és Spotházban.

**1.**

**Tisztelt Közgyűlés!**

A Tisztelt Közgyűlés a 294/2024. (X.22.) Kgy. számú határozatában úgy döntött, hogy

* a Polgári Törvénykönyvről szóló 2013. évi V. törvény 3:25. § (1) bekezdésének c) pontja alapján a PRENOR Kertészeti és Parképítő Kft. önkormányzat által delegált felügyelőbizottsági tagjainak 2024. október 31. napjával történő visszahívását javasolja a társaság taggyűlése számára, és
* a PRENOR Kertészeti és Parképítő Kft. felügyelőbizottságába 2024. november 1. napjától 2029. október 31. napjáig Horváth Zoltánt és Illés Károlyt javasolja megválasztani.

A 297/2024. (X.22.) Kgy. számú határozatban a Közgyűlés javasolta a PRENOR Kertészeti és Parképítő Kft. taggyűlésének, hogy Izer Gábor Nándor ügyvezető havi bruttó alapbére 2024. november 1. napjától 1 254 000 Ft összegben kerüljön meghatározásra.

Mindkét határozatban felhatalmazást kaptam, hogy a fentieket a társaság taggyűlésén képviseljem.

A PRENOR Kertészeti és Parképítő Kft. arról tájékoztatott, hogy a Kft. társasági szerződésének 11.4. pontja alapján a meghívók kiküldése és a taggyűlés napja között legalább tizenöt napnak kell eltelnie, így a taggyűlés összehívására, a fenti döntéseknek megfelelő taggyűlési határozatok meghozatalára és azok 2024. november 1-i hatállyal történő végrehajtására a cégnek nem volt lehetősége.

A fentiekre tekintettel a PRENOR Kft. ügyvezetője a 2024. november 1-i dátumoknak 2024. december 1-re történő módosítását kérte, tekintettel arra is, hogy az 5 főből álló felügyelő bizottság mandátuma egyébként is 2024. november 30. napjáig tart. A társaság taggyűlésének tervezett időpontja 2024. november 29.

A fentiek alapján kérem a Tisztelt Közgyűlést, hogy a fentiek alapján a határozati javaslatokat elfogadni szíveskedjék.

**2.**

**Tisztelt Közgyűlés!**

Az SZMSZ 76. §-a alapján a Közgyűlés által átruházott hatáskörben hozott intézkedéséről a polgármester a Közgyűlés következő ülésén köteles tájékoztatást adni.

Az előző Közgyűlés óta, a 2024. október 11. – november 25. közötti időszakban az átruházott hatáskörben hozott polgármesteri döntések száma az alábbiak szerint alakult:

|  |  |
| --- | --- |
| ***Átruházott hatáskörök önkormányzati rendelet szerint*** | ***Meghozott döntések száma*** |
| **A személyes gondoskodást nyújtó szociális és gyermekjóléti ellátások térítési díjáról szóló 11/1993. (IV.1.) önkormányzati rendelet** | |
| 1. a személyi térítési díj összegének megállapítása, ha a kötelezett az intézményvezető döntésének jogszerűségét vitatja, vagy méltányosságból annak csökkentését, illetve elengedését kéri | 8 |
| **A helyiségbérlet szabályairól szóló 17/2006. (V.25.) önkormányzati rendelet** | |
| 1. bérlő kijelölése | 1 |
| **A lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtható támogatások szabályai megállapításáról szóló 36/2010. (XII.1.) önkormányzati rendelet** | |
| 1. Nyugdíjas Bérlők Házában bérlőkijelölés | 1 |
| 1. átmeneti szállás használójának kijelölése rendkívüli szociális krízishelyzet kivételével | 1 |
| **A közterület használatának szabályairól szóló 2/2011. (I.31.) önkormányzati rendelet** | |
| 1. közterület-használattal kapcsolatos feladatok ellátása | 94 |
| **A környezet- és természetvédelem helyi szabályairól szóló 33/2012. (XI.12.) önkormányzati rendelet** | |
| 1. közterületen tartandó szabadtéri rendezvény zajkibocsátási határértékének megállapítása | 1 |
| **Szombathely Megyei Jogú Város Önkormányzata közútkezelői hatáskörei átruházásáról szóló 7/2013. (III.6.) önkormányzati rendelet** | |
| 1. egyes, a közúti közlekedésről szóló 1988. évi I. törvényben meghatározott hatáskörök gyakorlása | 70 |
| **Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet** | |
| 1. a korlátozottan forgalomképes törzsvagyontárgyak vonatkozásában a tulajdonosi jogok gyakorlása 15 millió forint értékhatárig | 6 |
| 1. döntés szolgalmi jogot vagy használati jogot alapító visszterhes szerződések megkötéséről, önkormányzati tulajdonú ingatlanra vonatkozó fellebbezési jogról való lemondásról, tulajdonosi hozzájárulás megadásáról, jelzálogjog, illetve elidegenítési és terhelési tilalom feloldásáról, elővásárlási jogról történő lemondásról, tulajdonostársi hozzájárulás megadásáról | 8 |
| **A települési támogatás keretében nyújtott ellátások és a szociális szolgáltatások helyi szabályzásáról szóló 8/2015. (II.27.) önkormányzati rendelet** | |
| 1. települési támogatások megállapítása iránti eljárás, köztemetés elrendelése | 1020 |
| **Szombathely Megyei Jogú Város Önkormányzata által adományozható kitüntetésekről szóló 7/2016. (III.1.) önkormányzati rendelet** | |
| 1. “Szombathely Megyei Jogú Város Polgármesterének Emlékérme” odaítélése | 1 |
| **A településkép védelméről szóló 26/2017. (XII.20.) önkormányzati rendelet** | |
| 1. településképi bejelentés tudomásul vétele | 23 |
| 1. településképi vélemény | 4 |
| **Az önkormányzat 2024. évi költségvetéséről szóló 8/2024. (III.5.) önkormányzati rendelet** | |
| 1. a költségvetésért felelős alpolgármester javaslata alapján két költségvetési rendeletmódosítás közötti időben előirányzat átcsoportosítás végrehajtása | 7 |
| 1. kisösszegű követelés, felszámolási eljárás alá vont gazdálkodóval szemben fennálló meg nem térült követelés, végrehajtási eljárások során behajthatatlanná vált, valamint bírósági döntéssel vagy egyéb dokumentummal alátámasztott behajthatatlan követelés törlésének engedélyezése | 2 |
| **Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet** | |
| 1. az ajánlatkérő nevében a közbeszerzési eljárást lezáró döntés meghozatala | 4 |
| **Összesen:** | **1251** |

E döntések közül a Magyarország helyi önkormányzatairól szóló 2011. évi CLXXXIX. törvény 52. § (2) bekezdése alapján nem hatósági döntésként a Vas Vármegyei Kormányhivatalnak 145 határozat került megküldésre.

Kérem a Tisztelt Közgyűlést, hogy a tájékoztatót elfogadni szíveskedjen.

**3.**

**Tisztelt Közgyűlés!**

Zsámboki Marcell István, a Magyar TáncSport Szakszövetség (1146 Budapest, Istvánmezei út 1-3.) elnöke, a szakszövetség nevében azzal a kéréssel fordult az önkormányzathoz, hogy a 2024. december 14-15-én a szombathelyi Haladás Sportkomplexumban megrendezésre kerülő hazai és WDSF nemzetközi táncverseny esetén az 57. Savaria Táncverseny nevet kiemelten SAVARIA megjelöléssel használhassa.

A városnév használatának szabályairól szóló 16/1994. (VI.9.) önkormányzati rendelet értelmében a városnevet eredeti, ragozott vagy toldalékos formában bármely természetes vagy jogi személy illetőleg jogi személyiséggel nem rendelkező szervezet elnevezésében, valamely általa szervezett rendezvény megnevezésében, valamint bármely általa előállított vagy forgalmazott termék megnevezésében csak előzetes engedély alapján használhatja.

A rendelet 4. § (2) bekezdése értelmében engedély nem adható, ha:

a) a városnév-használat a város jó hírnevét sérti,

b) a kérelmező nem szombathelyi székhelyű, kivéve, ha a kérelemben foglalt cél ebben az esetben is városi érdeket szolgál és alkalmas a város iránti megbecsülés kifejezésére a névhasználat,

c) a kérelmező a városnév használatára érdemtelen,

d) a kérelmező tevékenysége a város érdekét vagy polgárai közízlését, erkölcsi érzékét sérti,

e) a kérelmező tevékenysége jelentősége, áru minősége, jellege nem indokolja,

f) a kérelem szerinti tevékenységet végző cég vagy szervezet, termék, rendezvény már viseli a városnevet.

A kérelmet a rendelet 3. § (3) bekezdése értelmében a kérelmet a polgármester – előzetes véleményezés, javaslattétel céljából – a kérelmező tevékenységi köre szerint illetékes bizottságnak megküldi, és annak elbírálásáról a 4. § (1) bekezdése alapján a Közgyűlés dönt.

A Kulturális, Oktatási és Civil Bizottság a 2024. november 26-i ülésén a kérelmet megtárgyalta, és a 122/2024. (XI.26.) KOCB számú határozatában azt javasolta a Közgyűlésnek, hogy engedélyezze a városnévhasználatot.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**4.**

**Tisztelt Közgyűlés!**

**Szombathely Megyei Jogú Város Közgyűlésének Kulturális, Oktatási és Civil Bizottsága (a továbbiakban: Bizottság) az Önkormányzat 2024. évi** költségvetéséről szóló rendelet 9. mellékletében található „Kulturális és Civil Alap” elnevezésű tételsor terhére 2024. október 1-31. között pályázatot hirdetett. A beérkezett pályázatok elbírálására a Bizottság 2024. november havi ülésén került sor, ahol a Bizottság alapítványok támogatására is javaslatot tett.

Szombathely Megyei Jogú Város Közgyűlésének az önkormányzati forrásátadásról szóló 47/2013. (XII.4.) önkormányzati rendelet 1.§ (5) bekezdése értelmében alapítványok részére a költségvetési rendeletben nevesített alapítványi támogatásokon túl pénzeszközt átadni kizárólag a Közgyűlés döntése alapján lehet.

A Bizottság a 133/2024. (XI.26.) KOCB sz. határozatában az alábbi alapítványok által benyújtott pályázatok támogatását javasolta:

|  |  |  |
| --- | --- | --- |
| **Szervezet neve** | **Támogatott cél megnevezése** | **Javasolt összeg (Ft)** |
| Mira Orient Art Kulturális és Jóléti Alapítvány | 2025. évi működés támogatása | 100.000,- |
| Változó Világért Alapítvány | 2025. évi működés támogatása | 150.000,- |
| Nyitra Utcai Általános Iskoláért Alapítvány | Angol versmondó verseny megrendezése a Nyitra Utcai Általános Iskolában | 100.000,- |
| Savaria Történelmi Karnevál Közhasznú Közalapítvány | Szent Márton Látogatóközpont rendezvényeinek koordinálása | 400.000,- |
| SZÍN-TÉR a Közösségek Agorájáért Alapítvány | Roboklub eszközfejlesztésének támogatása | 150.000,- |

Fentiek miatt az érintett alapítványok támogatásához a Kulturális, Oktatási és Civil Bizottság döntése mellett közgyűlési jóváhagyás is szükséges.

Kérem a Tisztelt Közgyűlést, hogy az előterjesztést megtárgyalni, és az alapítványok támogatásával kapcsolatban álláspontját kialakítani szíveskedjék.

**Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.**

**Szombathely, 2024. november 27.**

**/: Dr. Nemény András :/**

**I/1.**

**HATÁROZATI JAVASLAT**

**……/2024. (XI.28.) Kgy. számú határozat**

1. A Közgyűlés a 294/2024. (X.22.) Kgy. számú határozatát visszavonja.
2. A Közgyűlés úgy határozott, hogy a PRENOR Kertészeti és Parképítő Kft. felügyelőbizottságába ***2024. december 1. napjától*** 2029. október 31. napjáig az alábbi személyeket javasolja megválasztani:

Elnök: Illés Károly Roland

Tag: Horváth Zoltán Ferenc

A Közgyűlés az elnök díjazását havi bruttó 130.000 Ft, a tagok díjazását havi bruttó 100.000 Ft összegben javasolja megállapítani.

1. A Közgyűlés felhatalmazza a polgármestert, hogy a társaság taggyűlésén a fenti döntést képviselje.

**Felelős**: Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

Izer Gábor Nándor, a társaság ügyvezető igazgatója)

**Határidő**: 1./ pont: azonnal

2-3./ pontok: társaság taggyűlése

**I /2.**

**HATÁROZATI JAVASLAT**

**……/2024. (XI.28.) Kgy. számú határozat**

1. A Közgyűlés a 297/2024. (X.22.) Kgy. számú határozatát visszavonja.
2. A Közgyűlés javasolja a PRENOR Kertészeti és Parképítő Kft. taggyűlésének, hogy Izer Gábor Nándor ügyvezető havi bruttó alapbére ***2024. december 1. napjától*** 1 254 000 Ft összegben kerüljön meghatározásra.
3. A Közgyűlés felhatalmazza a polgármestert, hogy a társaság taggyűlésén a fenti döntést képviselje.

**Felelős:**  Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

Izer Gábor Nándor, a társaság ügyvezető igazgatója)

**Határidő:** 1./ pont: azonnal

2-3./ pontok: társaság taggyűlése

**II.**

**HATÁROZATI JAVASLAT**

**…/2024.(XI. 28.) Kgy. sz. határozat**

Szombathely Megyei Jogú Város Közgyűlése az SZMSZ 76. §-a alapján az átruházott hatáskörben hozott intézkedésekről adott tájékoztatást az előterjesztés szerinti tartalommal tudomásul veszi.

**Felelős:** Dr. Nemény András polgármester

Dr. Károlyi Ákos jegyző

(A végrehajtásért felelős:

Nagyné Dr. Gats Andrea, a Jogi és Képviselői Osztály vezetője)

**Határidő:** azonnal

**III.**

**Határozati javaslat**

**……/2024. (XI.28.) Kgy. számú határozat**

A Közgyűlés – a városnév használatának szabályairól szóló 16/1994. (VI.9.) önkormányzati rendelet 4. § (1) bekezdése és a Kulturális, Oktatási és Civil Bizottság 122/2024. (XI.26.) KOCB számú határozata alapján – engedélyezi, hogy a Magyar TáncSport Szakszövetség (1146 Budapest, Istvánmezei út 1-3.) a 2024. december 14-15-én a szombathelyi Haladás Sportkomplexumban megrendezésre kerülő hazai és WDSF nemzetközi táncverseny esetén az 57. Savaria Táncverseny nevet kiemelten SAVARIA megjelöléssel használhassa.

**Felelős:** Dr. Nemény András polgármester

Dr. Károlyi Ákos jegyző

(A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője)

**Határidő:** azonnal

**IV.**

**HATÁROZATI JAVASLAT**

**…/2024. (XI.28.) Kgy. számú határozat**

1. Szombathely Megyei Jogú Város Közgyűlése az önkormányzati forrásátadásról szóló 47/2013. (XII.4.) önkormányzati rendelet 1.§ (5) bekezdése alapján - figyelembe véve a Kulturális, Oktatási és Civil Bizottság 133/2024. (XI.26.) KOCB számú határozatában foglalt javaslatot – hozzájárul ahhoz, hogy az alábbi alapítványok - az Önkormányzat 2024. évi költségvetéséről szóló 8/2024. (III.5.) önkormányzati rendelet 9. mellékletében található „Kulturális és Civil Alap” tételsor terhére - támogatásban részesüljenek:

|  |  |  |
| --- | --- | --- |
| **Szervezet neve** | **Támogatott cél megnevezése** | **Javasolt összeg (Ft)** |
| Mira Orient Art Kulturális és Jóléti Alapítvány | 2025. évi működés támogatása | 100.000,- |
| Változó Világért Alapítvány | 2025. évi működés támogatása | 150.000,- |
| Nyitra Utcai Általános Iskoláért Alapítvány | Angol versmondó verseny megrendezése a Nyitra Utcai Általános Iskolában | 100.000,- |
| Savaria Történelmi Karnevál Közhasznú Közalapítvány | Szent Márton Látogatóközpont rendezvényeinek koordinálása | 400.000,- |
| SZÍN-TÉR a Közösségek Agorájáért Alapítvány | Roboklub eszközfejlesztésének támogatása | 150.000,- |

1. A Közgyűlés felhatalmazza a kötelezettségvállalót a támogatási szerződések aláírására.

**Felelős:** Dr. Nemény András polgármester

Horváth Soma alpolgármester

Putz Attila, a Kulturális, Oktatási és Civil Bizottság elnöke

Dr. Károlyi Ákos jegyző

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal (1. pont vonatkozásában)

2024. december 31. (2. pont vonatkozásában)

**V.**

**HATÁROZATI JAVASLAT**

**…/2024.(XI.28.) Kgy. sz. határozat**

A Közgyűlés a 281/2024. (X. 22.) Kgy. számú határozatának 3. pontját az alábbiak szerint módosítja:

*„3./ A Közgyűlés úgy határozott, hogy a SZOVA Szombathelyi Vagyonhasznosító és Városgazdálkodási Nonprofit Zrt. igazgatósági tagjainak 2024. november 1. napjától 2029. október 31. napjáig az alábbi személyeket választja meg:*

***elnök: dr. Károlyi Ákos***

*tagok: Nagy Donát*

*Kopcsándi József*

*Marton Zsolt*

*dr. Takátsné dr. Tenki Mária*

*A Közgyűlés az Igazgatósági elnökének díjazását havi bruttó 180.000,- Ft-ban, a tagok díjazását havi 150.000,- Ft állapítja meg.”*

**Felelős**: Dr. Nemény András polgármester

Dr. Károlyi Ákos jegyző

(A végrehajtásért felelős:

Dr. Gyuráczné dr. Speier Anikó a Városüzemeltetési és Városfejlesztési Osztály vezetője

Kovács Cecília, a társaság vezérigazgatója)

**Határidő**: azonnal